הוועדה המיוחדת למאבק בשימוש בסמים ובאלכוהול

הוועדה למאבק בשימוש בסמים ובאלכוהול היא אחת מוועדות הכנסת הלא קבועות, כלומר, היא וסמכויותיה לא מעוגנות בתקנון הכנסת.

הוועדה הוקמה לראשונה בכנסת ה-12, חודשים ספורים לאחר הקמתה של הרשות הלאומית למלחמה בסמים, ובתחילה הייתה אמורה לפעול במשך שנה אחת בלבד, כדי ללוות את פעילותה של הרשות ואת התיאום בין משרדי הממשלה בתקופה הראשונה לפעילותה. תפקידי הוועדה הוגדרו כ"ליווי הרשות למלחמה בסמים ומשרדי הממשלה העוסקים בנושא, מעקב אחר פעילותם ודרבונם, וגם סיוע פרלמנטרי בהבאת הנושא למודעות ציבורית רחבה ובפעולה לקראת יצירת משאבים להתמודדות רחבה יותר עם הנגע". בראש הוועדה, שנקראה אז, "הוועדה למלחמה בנגע הסמים", עמד עובדיה עלי.

אף שהוקמה כוועדה זמנית, בחלוף שנה לפעילותה הוחלט כי תמשיך בעבודתה עד תום כהונתה של הכנסת ה-12. היא הוקמה מחדש בכל קדנציה בכנסות הבאות. כך הוגדרו תחומי פעילותה בכנסת ה-17: "טיפול מקיף בבעיית הסמים במדינת ישראל; פיקוח על הרשויות העוסקות ומטפלות בכל נושא הקשור לנושא הסמים או הנובע ממנו; לרבות הרשויות המטפלות במניעה, אכיפה, תביעה, שפיטה, טיפול ושיקום; טיפול בכל הבעיות בחברה הישראלית הנובעות מהתמכרותם של אנשים לסם מסוכן, העבירות המבוצעות בשל הדחף לסם מסוכן, או מכל היבט אחר הקשור לסמים; שימוש בסמים מסוכנים לצרכים רפואיים". בכנסת ה-18 הוגדרו סמכויותיה כך: "שימוש בסמים ובסמים מסוכנים, לרבות לצרכים רפואיים, עבירות סמים ועבירות המבוצעות בשל שימוש בסמים מסוכנים, טיפול ושיקום לגבי נרקומנים ונפגעים מסמים, הרשות למלחמה בסמים, מדיניות ציבורית, הסברתית וחינוכית למניעת השימוש בסמים בישראל".

בכנסת ה-20 הוחלט כי חברת-הכנסת תמר זנדברג (מרצ) תהייה ראש הוועדה. זנדברג הייתה ראש הוועדה הראשונה אשר תומכת בלגליזציה של קאנביס ואף הגישה במהלך כהונתה בכנסות ה-19 וה-20 מספר הצעות חוק בנושא הקאנביס והקאנביס הרפואי.

בכנסת ה-24 הוועדה הוקמה בשם "הוועדה לענייני התמכרויות, סמים ואתגרי הצעירים בישראל".

בכנסת ה-25 הוחזר שם הוועדה ל"הוועדה המיוחדת למאבק בשימוש בסמים ובאלכוהול".

ראשי הוועדה
 יושב/ת ראש תמונה  שנים  סיעה1 הכנסת ה-12  עובדיה עלי  70px  14 בפברואר 1989 – 13 ביולי 1992 הליכוד2 הכנסת ה-13  רפאל איתן  70px  28 ביולי 1992 – 17 ביוני 1996 צומת3 הכנסת ה-14  אלי בן-מנחם  70px  8 ביולי 1996 – 7 ביוני 1999 העבודה4 הכנסת ה-15  טלב א-סאנע  70px  27 ביולי 1999 – 17 בפברואר 2003 הרשימה הערבית המאוחדת5 הכנסת ה-16  איוב קרא  70px  17 בפברואר 2003 – 26 ביולי 2004 הליכוד6 יאיר פרץ 70px 22 בנובמבר 2005 – 25 במרץ 2006 ש"ס7 הכנסת ה-17  נסים זאב  70px  27 ביוני 2006 – 24 בפברואר 2009 ש"ס8 הכנסת ה-18  מוחמד ברכה  70px  12 במאי 2009 – 27 בדצמבר 2010 חד"ש(4) טלב א-סאנע 70px 27 בדצמבר 2010 – 5 בפברואר 2013 רע"מ-תע"ל(8) הכנסת ה-19  מוחמד ברכה  70px 26 ביוני 2013 – 31 במרץ 2015 חד"ש9הכנסת ה-20 תמר זנדברג  70px  29 ביוני 2015 – 30 באפריל 2019 מרצ10הכנסת ה-23 מיכל קוטלר-וונש   27 במאי 2020 – 6 באפריל 2021 כחול לבן11הכנסת ה-24 רם שפע  70px  26 ביולי 2021 - 15 בנובמבר 2022 העבודה12הכנסת ה-25בועז ביסמוט70px31 בינואר 2023 - 21 בינואר 2025הליכוד13אריאל קלנר100x100 פיקסלים21 בינואר 2025 - מכהן

 קישורים חיצוניים 
 שידורי וידאו של הוועדה לענייני התמכרויות, סמים ואתגרי הצעירים בישראל באתר ערוץ הכנסת
דף הוועדה באתר הכנסת

*
מאבק בנגע הסמים
קטגוריה:ישראל: סמים